**சூசன் பாயில்** (1961 ஆம் ஆண்டு ஏப்ரல் மாதம் பிறந்தார்)/} என்பவர் ஸ்காட்லாந்து நாட்டைச் சேர்ந்த ஓர் பாடகர் ஆவார். இவர் 2009 ஆம் ஆண்டு ஏப்ரல் மாதம் 11 திகதி அன்று *பிரிட்டன்ஸ் காட் டேலண்ட்* என்ற நிகழ்ச்சியில் போட்டியாளராக பங்கேற்று ஐ ட்ரீம்டு அ ட்ரீம் என்ற பாடலை பாடினார். இதன் மூலம் அவர் சர்வதேச அளவில் மக்கள் கவனத்தைக் கவர்ந்தார்.*Les Misérables*

மேடையில் பாயிலின் எளிமையான தோற்றமும் ஆற்றல் வாய்ந்த குரல் வளமும், பாயில் மீதான உலகளவிலான ஆர்வம் அதிகரிக்கக் காரணமாக இருந்தது. அவர் போட்டியில் பார்வையாளர்களுக்கு முன்பு முதன் முதலாக தோன்றிப் பாடின போது பார்வையாளர்கள் அனைவரும் எழுந்து நின்று கரங்களைத் தட்டி அவரைப் பாராட்டினார்கள். இதன் காரணமாக சர்வதேச ஊடகத்திலும் வலையுலகிலும் அவருக்கு வரவேற்புக் கிடைத்தது. திறமையை கண்டறியும் சோதனை நடந்த ஒன்பது நாட்களுக்குள்ளாகவே, நிகழ்ச்சியில் பாயில் பங்கேற்றவை, அவருடைய நேர்காணல்கள் மற்றும் 1999 ஆம் ஆண்டில் அவர் பாடின "க்ரை மீ அ ரிவர்" என்ற பாடல் ஆகியவற்றின் நிகழ்படங்கள் 100 மில்லியன் முறைகள் பார்க்கப்பட்டது. இது இணையத் தள சாதனையானது. ஊடகத்தின் ஆதரவு அவருக்கு இருந்தப்போதிலும், நிகழ்ச்சியின் இறுதியில் அவர் இரண்டாவது இடத்தையே பிடித்தார். முதல் இடத்தை டைவர்சிட்டி என்ற ஒரு நடனக்குழு தட்டிச்சென்றது.

பாயிலின் முதல் ஆல்பம் (இசைத் தொகுப்பு) *ஐ ட்ரீம்டு அ ட்ரீம்* ஆகும். இது 2009 ஆம் ஆண்டு நவம்பர் 23ம் தேதி வெளியிடப்படுவதாக இருந்தது. இந்த ஆல்பம், அமேசானின் விற்பனைக்கு முன் அதிகம் விற்கும் சிறந்த பாடல் தொகுப்பாக ஆகியது. "அதன் முதல் பாடல் ஜாகர்/ரிசர்ட்ஸ் பாடலான "வைல்ட் ஹார்ஸஸ்" இன் ஒரு நகலாகும். "யூ வில் சீ," "ஐ ட்ரீம்டு அ ட்ரீம்," "மெமரி," மற்றும் "க்ரை மீ அ ரிவர்" ஆகிய பாடல்களும் இந்த ஆல்பத்தில் இடம்பெறும் என்று எதிர்பார்க்கப்படுகிறது.

வாழ்க்கை வரலாறு
---------------

### ஆரம்பகால வாழ்க்கை

சூசன் பாயில் பிளாக்பார்ன், வெஸ்ட் லூதியன் ஸ்காட்லாந்தில் பிறந்தார்கள். அவருடைய பெற்றோர் பேட்ரிக் பாயில் மற்றும் பிரிஜ்ஜெட் ஆவர். பேட்ரிக் சுரங்கத் தொழிலாளியாகவும், இரண்டாம் உலகப் போரில் பங்கேற்றவராகவும் மற்றும் பிஷப்ஸ் பிலேய்ஸில் பாடகராயிருந்தவரும் ஆவார். அவருடைய தாயான பிரிஜ்ஜெட் ஒரு சுருக்கெழுத்து தட்டச்சுப் பணியாளராக இருந்தார். இருவரும் கவுண்ட்டி டோனகல், அயர்லாந்திலிருந்து குடிபெயர்ந்து வந்தவர் ஆவர். அவருடைய குடும்பத்தில் நான்கு சகோதரர்களும் ஆறு சகோதரிகளும் உள்ளனர். அவர்கள் எல்லோரையும் விட இவர் இளையவராவார்.

பாயிலுடைய தாய்க்கு 47 வயதாயிருக்கும்போது இவர் பிறந்தார். அந்த கடினமான பிறப்பின்போது, பாயில் சிறிது நேரத்திற்கு பிராணவாயு இல்லாமல் தவித்தார். பிற்பாடு கற்றல் சிரமங்கள் நோய்க்கூறு இருப்பதற்காக அறியப்பட்டார். பாயில் குழந்தையாயிருந்த போது சண்டையிடப்பட்டதாகவும், பள்ளியில் அவரை "ஏமாந்த சூசி" என்று அனைவரும் கேலி செய்ததாகவும் கூறினார்.

பள்ளியை வெகு குறைவான கல்வித்தகுதிகளுடன் முடித்து, அவருடைய வாழ்க்கையில் முதல் முறையாக ஒரு பயிற்சி பெறும் சமையல் பணியாளராக வெஸ்ட் லோதியன் கல்லூரியில் ஆறு மாதங்கள் பணியாற்றினார் மேலும் அரசாங்க பயிற்சி திட்டங்களில் பங்கேற்றார். தொழில்ரீதியிலான பாடகர்களின் பாடல்களைக் கேட்க அவர் நாடகக் கூடத்திற்குச் செல்வார், பல உள்ளூர் இடங்களில் பாடினார்.

### ஆரம்பகால பாடல்கள்

பாய்ல், குரல் பயிற்சியாளர் ஃப்ரெட் ஒ’நீலிடமிருந்து பாடல் பயிற்சி பெற்றார். அவர் எடின்பர்க் நாடக பள்ளியில் பயின்று எடின்பர்க் கலைத் திருவிழாவில் பங்கேற்றார். *பிரிட்டன்ஸ் காட் டேலண்ட்டிற்கு* முன்பு, கிறித்தவ ஆலயத்தில் பாடுதல் மற்றும் கரியோகே (இசையுடன் பாடுவது) மதுபான கடைகளில் பாடுதல் ஆகியவை அவருக்கு இருந்த முக்கியமான அனுபவமாகும். அவர் பலமுறை *மை கைண்ட் ஆஃப் பீப்பல்* என்ற நிகழ்ச்சியிலும் ஒத்திகை செய்திருந்தார். அவர் நெடுங்காலமாக அவருடைய பாரிஷ் ஆலயத்தின் நாக் ஷ்ரைன், கவுண்டி மாயோ, அயர்லாந்து திருப்பயணங்களில் பங்கேற்று அங்கு மரியன் பெஸிலிக்காவில் பாடியிருக்கிறார்.

"த வே வி வேர்" மற்றும் "ஐ டோண்ட் நோ ஹௌ டு லவ் ஹிம்" ஆகியவை அவர் ஆண்டாண்டுகளாக பாடி வந்த பாடல்களில் அடங்கும். ஆங்கில நாளிதழ்கள் (டாப்லாய்டு) அவருடைய ஆரம்பகால நிகழ்ச்சிகளின் "தனிப்பட்ட" நிகழ்படப்பிடிப்புகளை வைத்திருப்பதாக குறிப்பிடுகின்றனர். 1995 ஆம் ஆண்டில் ஈஸ்ட் கில்ப்ரிடில் ஒலிம்பியா ஷாப்பிங்க் செண்டரில் நடைபெற்ற மைக்கேல் பாரிமோரின் *மை கைண்ட் ஆஃப் பீப்பிலுக்கான*  அவருடைய திறன் ஆய்வு படமெடுக்கப்பட்டது. அக் கலைப்பிரியர் எடுத்த நிகழ்படத்தில், பாரிமோர் பாயிலை கேலி செய்வதில் அதிக ஆர்வம் காட்டுவதாக தெரிகிறது.

1999 ஆம் ஆண்டில் ஒரு வெஸ்ட் லோதியன் பள்ளியில் ஆயிரமாண்டை அனுசரிப்பதற்காக, பாயில் ஒரு கருணை நிதியளிப்பு(சேரிட்டி) குறுந் தகடுக்காக ஒரு பாட்டைப் பதிவு செய்தார். *மியூசிக் ஃபார் எ மில்லினியம் செலபிரேஷன், சௌண்ட்ஸ் ஆஃப் வெஸ்ட் லோதியன்* என்ற குறுந் தகடின் 1000 பிரதிகள் மட்டுமே அச்சிடப்பட்டன. *வெஸ்ட் லோதியன் ஹெரால்ட் அண்ட் போஸ்டில்* ஒரு ஆரம்ப விமர்சனம், பாய்ல் பாடிய "க்ரை மீ எ ரிவர்" என்ற பாட்டு "உள்ளத்தை உருக்குவதாக" உள்ளது. "இந்த குறுந் தகடை நான் வாங்கியதிலிருந்து என்னுடைய சிடி பிளேயரில் திரும்ப திரும்ப ஓடிக்கொண்டே இருக்கும்" என்று கூறியது.. அவர் முதன் முதலில் தொலைக்காட்சியில் தோன்றினதற்கு பிறகு, இந்தப் பதிப்பு இணையத்தளத்தை எட்டினது. *நியு யார்க் போஸ்டு* , பாய்ல் ஒரு "ஒரு நாள் அற்புதம் கிடையாது" என்று கூறியது. *ஹலோ! என்ற வார இதழ்,* ஒரு பாடும் நட்சத்திரமாக இந்த பாடல் "அவருடைய அந்தஸ்தை உறுதிப்படுத்தியது" என்று கூறினது.

1999 ஆம் ஆண்டு பாயில், அவரின் சேமிப்பு அனைத்தையும் கொண்டு ஒரு தொழில்நிலையெட்டும் செயல்விளக்க (டெமோ) ஒலிநாடாவை உருவாக்கினார். அதன் பிரதிகளை பிற்பாடு பதிவு நிறுவனங்களுக்கும், வானொலி திறமை போட்டிகளுக்கு, உள்ளூர் மற்றும் தேசிய தொலைக்காட்சிக்கு அனுப்பிவைத்தார். இந்த ஒலிநாடாவில் "க்ரை மீ அ ரிவர்" மற்றும் "கில்லிங்க் மீ சாஃப்ட்லி விட்த் ஹிஸ் சாங்க் என்ற பாடல்கள் அவரே பாடின பதிப்புகள் உள்ளடங்கியிருந்தது. இதுவும் அவருடைய திறன் ஆய்வுக்கு பின்பு தான் இணையத்தளத்தில் ஏற்றப்பட்டது.

பாயில், பல உள்ளூர் பாட்டு போட்டிகளில் பங்கேற்று வெற்றி பெற்றார். இதற்கு பிறகு, அவருடைய தாயார் அவரை *பிரிட்டன்ஸ் காட் டேலண்ட்* என்ற போட்டியில் பங்கேற்க வற்புறுத்தினார். அந்த போட்டியில் அவருடைய பாரிஷ் ஆலயத்தில் இருக்கும் பார்வையாளர்களை விட அதிகமான பார்வையாளர்கள் இருப்பார்கள் என்கிற சவாலும் இருந்தது. *த எக்ஸ் ஃபேக்டர்* என்ற போட்டியில் அனைவரும் தங்களுடைய முகத் தோற்றங்களுக்காக தேர்ந்தெடுக்கப்படுவதாக பாயில் நம்பினதால் அந்த போட்டியின் திறன் ஆய்வில் அவர் பங்குகொள்ளவில்லை மற்றும் *பிரிட்டன்ஸ் காட் டேலண்ட்* நிகழ்ச்சியிலும் செல்லுவதற்கான அவருடைய திட்டத்தை அவர் ஏறக்குறைய கைவிட்டுவிட்டார் என்று அவருடைய முன்னாள் பயிற்சியாளரான ஒ’நீல் கூறினார். "அவர் மிகவும் வயது சென்றவர் மட்டும் இல்லாமல் அது இளைஞர்களுக்கான விளையாட்டு" என்று அவர் கருதினார். அவர் திறன் ஆய்வுக்கு செல்லவேண்டுமென்று ஒ’நீல் அவரை வற்புத்தினார். அவருடைய தாயின் இறப்பு, *பிரிட்டன்ஸ் காட் டேலண்ட்* என்ற போட்டியில் அவர் பங்கேற்ற தூண்டுதலாக இருந்தது. இசையில், ஒரு வாழ்க்கைத் தொழிலை தொடங்கி, அவருடைய தாய்க்கு அஞ்சலி செலுத்த விரும்பியதாக, பாயில் கூறினார். அந்த நிகழ்ச்சியில் அவர் பாடினது தான் முதல் முறையாக அவர் பொது இடங்களில் பாடியதாகும்.

### தனிப்பட்ட வாழ்க்கை

பாயில் அவருடைய நான்கு-படுக்கையறையுள்ள பொது வீட்டமைப்பில் (கவுன்சில் ஹௌசிங்க்), அவருடைய 10-வயது பூனையான பெப்புல்ஸுடன் தான் இன்னும் வாழ்ந்துகொண்டிருக்கிறார்.

அவருடைய தந்தை, 1990 ஆம் ஆண்டுகளில் இறந்துவிட்டார். அவருடன் பிறந்தவர்கள் வீட்டை விட்டு சென்றுவிட்டார்கள். பாயில் திருமணம் செய்து கொள்ளாமல், அவருடைய 91 வயதுள்ள முதிர்ந்த தாயாரை, 2007 ஆம் ஆண்டில் மரிக்கும் வரை பராமரித்து வந்தார். இதிலிருந்து அவருகென்று அவர் எந்த நேரத்தையும் செலவிடவில்லை என்பது புரிகிறது. பிரிஜ்ஜட் பாயில் இறந்த போது, அவருடைய மகள் "மூன்று அல்லது நான்கு நாட்களுக்கு வெளியே வரவில்லை, கதவைத் திறக்கவில்லை மற்றும் தொலைபேசி எடுக்கவில்லை" என்று பக்கத்து வீட்டில் வசிக்கும் ஒருவர் கூறினார்.

பாயில் பிளாக்பர்னில், அவர் லேடி ஆஃப் லூர்த்ஸ் என்ற ஆலயத்தில், ஒரு தன்னார்வலராக மிகவும் ஆர்வத்துடன் பணியாற்றி வருகிறார். ஆலயத்திற்கு வரும் வயது முதிர்ந்தவர்களை அவர்களுடைய வீட்டிற்கே போய்ச் சந்திப்பார்.

*பிரிட்டன்ஸ் காட் டேலண்ட்*
--------------------------

முதன்மைக் கட்டுரை: Britain's Got Talent (series 3)
ஆகஸ்ட் 2008 ஆம் ஆண்டில், பாயில், *பிரிட்டன்ஸ் காட் டேலண்டின்* மூன்றாவது தொடரில் நடத்தப்பட்ட, திறன் ஆய்வில் பங்கேற்பதற்காக விண்ணப்பித்திருந்தார். கிளாஸ்கோவில், ஒரு ஆரம்பக்கட்ட திறன் ஆய்வு நடத்தப்பட்டது. அதன் பின்பு அவர் ஏற்றுக்கொள்ளப்பட்டார். பாயில் அந்த நகரத்தின் கிளைட் ஆடிட்டோரியத்தில் *பிரிட்டன்ஸ் காட் டேலண்டில்* முதல் முறையாக தோன்றியபோது, இசை நாடக பாடகியான எலியன் பேஜை போன்றே இசை வாழ்க்கையில் வெற்றியடைய வேண்டுமென்று விரும்பியதாகக் கூறினார். பாயில், *லெஸ் மிஸரபில்ஸ்* என்ற இசை நாடகத்திலிருந்து "ஐ டிரீம்ட் எ டிரீம்" என்ற பாடலை, *பிரிட்டன்ஸ் காட் டேலண்டின்* மூன்றாவது தொடரின் முதல் சுற்றில் பாடினார். அது 2008ம் ஆண்டு ஏப்ரல் 11ம் தேதி ஒளிபரப்பப்பட்டது. அதை 10 மில்லியனுக்கும் அதிகமானோர் கண்டுகளித்தனர். அமாண்டா ஹோல்டன் பார்வையாளர்களின் கேலிக்குரிய மனப்பான்மையை கோடிட்டு காட்டினார். பாயிலின் பாடலைக் கேட்டதும் "வாழ்க்கையிலேயே மிகப்பெரிய அறைக்கூவலை அடைந்ததாக" கூறி வியந்தார்.

> 
> I know what they were thinking, but why should it matter as long as I can sing? It's not a beauty contest.
> 
> 
> 

Susan Boyle, *The Sunday Times*

இந்த பாடல் மிகவும் பரவலாக செய்தியாக்கப்பட்டு, யூ ட்யூபில் (YouTube) பல இலட்சக்கணக்கான மக்களால் பார்க்கப்பட்டது. இது போன்ற ஒரு வரவேற்பைப் பார்த்து பாயில் "அப்படியே அசந்து போய்விட்டார்கள்". *பிரிட்டன்ஸ் காட் டேலண்டின்* ஆரம்பத்தில், அவருடைய தோற்றத்தின் காரணத்தினால், பார்வையாளர்கள் அவர்களுக்கு எதிராக இருந்ததை பாயில் அறிந்திருந்தார். எனினும் அவர் அவருடைய தோற்றத்தை மாற்றிக்கொள்ள மறுத்துவிட்டார். இந்த தொலைக்காட்சி நிகழ்ச்சிக்கு பின்பு, பேஜ் பாய்லுடன் ஒரு டூயட் பாடுவதற்கான விருப்பத்தை தெரிவித்திருக்கிறார். மேலும் "கனவுள்ள ஒவ்வொருவருக்கும் பாயில் ஒரு முன்மாதிரி" என்றழைத்திருக்கிறார். பாய்லின் "ஐ ட்ரீம்ட் எ ட்ரீம்" என்ற பாடலுக்குப் பிறகு வான்கூவர் தயாரிப்பான *லெஸ் மிஸரபெல்ஸின்* டிக்கெட் விற்பனை அதிகரித்திருக்கிறது. *லெஸ் மிஸரபெல்ஸ்* என்ற இசை நாடகத்தின் தயாரிப்பாளரான கேமரூம் மெக்கிண்டாஷ், அந்த பாடல் "மெய்ச்சிலிர்ப்பதற்காவும் கிளர்ச்சியூட்டுவதாகவும்" இருப்பதாகப் பாராட்டியுள்ளார்.

அறை-இறுதிக்கு முன்னேறிய 40 பாடகர்(குழு)களில் இவரும் ஒருவராவார். 2009 ஆம் ஆண்டு மே 24ம் தேதி அன்று, பாயில், முதல் அரை-இறுதியில் கடைசியாகப் பங்கேற்று, *கேட்ஸ்* என்ற இசை நாடகத்தில் உள்ள "மெமரி" என்ற பாடலை பாடினார். பொது ஓட்டில், அவருடைய பாடலுக்குத் தான் மிகவும் அதிகமான ஓட்டுகள் கிடைத்தன. இதன் மூலம் அவர் இறுதிப் போட்டிக்கு முன்னேறினார். இறுதிச் சுற்றில் அவர் தான் வெற்றி பெறுவார் என்று எல்லாரும் நினைத்திருந்தார்கள். ஆனால் டைவர்சிட்டி முந்திக்கொண்டது. இவர் இரண்டாவது இடத்தைப் பெற்றார். 17.3 மில்லியன் TV பார்வையாளர்கள் அந்த நிகழ்ச்சியைப் பார்த்தனர். இது ஒரு சாதனையானது.

### *டேலண்ட்* நிகழ்ச்சிக்குப் பிறகு

#### மருத்துவமனையில் நேரம் கழித்தல் மற்றும் BGT சுற்றுப்பயணம்

> 
> I didn't pick up on any unduly troubling signs. She was nervous, yes, but no more nervous than Paul Potts had been before his live final two years previously. She understood the significance of the night.  
> 
> Then, during the final show, at the crucial point when the dance group Diversity won, I looked over at her face and thought: 'Christ, she doesn't know how to deal with not winning.'
> 
> 
> 

Simon Cowell, *Daily Mail*

பாயிலுடைய ஒழுங்கற்ற நடத்தைக் குறித்தும் அவருடைய மனநிலையைக் குறித்தான ஊகங்களையும் ஊடகப் புகார் குழு (PCC) கரிசனைகளைத் தெரிவித்து வந்தது. இது ஊடக நடத்தைக் கோட்பாட்டின் விதி 3 (தனிமை) குறித்து பதிப்பாசிரியர்களுக்கு நினைவூட்டினது. இறுதிப் போட்டிக்கு அடுத்த நாள் பாயில் லண்டனில் த பிரையரி என்ற தனியார் மனநல சிகிச்சை மையத்தில் சேர்க்கப்பட்டார். "சனிக்கிழமை இரவுக் காட்சிக்குப் பின்பு, சூசன் களைப்புற்று உணர்ச்சிப் பூர்வமாக மிகவும் தொய்வுற்றிருக்கிறார்" என்று டாக்பேக் தேம்ஸ் விவரித்தது. மருத்துவமனையில் அவர் சேர்க்கப்பட்டது, எல்லோருடைய கவனத்தையும் ஈர்த்தது. அவருக்கு, இங்கிலாந்தின் பிரதம மந்திரி கார்டன் பிரௌன் நல்வாழ்த்துகள் தெரிவித்தார். BGT சுற்றுப்பயணத்தில் கலந்துக்கொள்வதற்கு வசதியாக பாயிலின் ஒப்பந்தக் கடமையை விடுவிப்பதற்கு, கோவல் முன்வந்தார். "கடந்த 7 வாரங்களாக அவர் ஓயாமல் அலைகழிக்கப்பட்டதன் காரணத்தினால் அது அவர்களை பாதித்திருக்கிறது. [...ஆனால்...] அவர்களுடைய கனவு இன்னமும் நீடித்துக் கொண்டிருந்தது" என்று அவருடைய குடும்பத்தினர் கூறினார்கள். அவர் வெள்ளை மாளிகையில் சுதந்திர தின கொண்டாட்டங்களுக்காக அழைக்கப்பட்டிருந்தார்.

பாயில் சிகிச்சைமையத்தில் சேர்க்கப்பட்டு, ஐந்து நாட்கள் வரை அங்கிருந்தார். அதற்கு பிறகு அவர் அங்கிருந்து புறப்பட்டு BGT சுற்றுப்பயணத்தில் கலந்துகொள்வதாகச் சொல்லிவிட்டு சென்றுவிட்டார். "எனினும், அவர் ஒத்திகைகளுக்கு வர மறுத்துவிட்டார். அவருடைய "முதல் ஆல்பமிற்காக (பாடல் தொகுப்பு) தன்னுடைய குரலை பாதுகாத்துக்கொள்வதற்காக" பாயிலுக்கு அட்டவணைப்படுத்தப்பட்டிருந்த 23 ஐக்கிய ஒன்றியஇடங்களில், வெகு சிலவற்றில் மட்டுமே, அவர் பாட விரும்புவதாக தெரிவித்திருக்கிறாரென்று *டெய்லி டெலிகிராஃப்* அறிவித்தது.

#### ஆல்பம் மற்றும் அமெரிக்க இசைச் சுற்றுப்பயணம்

பாயிலின் முதல் ஆல்பமான *ஐ ட்ரீம்டு அ ட்ரீம்* , 2009 ஆம் ஆண்டில் நவம்பர் 23 ஆம் தேதி வெளியிடப்படும். "வைல்ட் ஹார்சஸ்" (அவருடைய முதல் பாடலாக திட்டமிடப்பட்டுள்ளது), "யூ வில் ஸீ", "ஐ ட்ரீம்டு அ ட்ரீம்", "மெமரி" மற்றும் "க்ரை மீ அ ரிவர்" ஆகிய பாடல்கள் அந்த ஆல்பமில் இவரால் பாடப்படும். இந்த ஆல்பம் வெளிவந்தப் பிறகு Amazon.com ன் விற்பனைக்கு-முன் அதிகம் விற்பனையாகும் ஆல்பமானது. இந்த ஆல்பம் வெளியிடுவதற்கு முன்னோடியாக, பாயில் ஒரு அமெரிக்க இசைச் சுற்றுப்பயணத்தை நவம்பரில் மேற்கொள்வார்.

ஊடகங்களின் தாக்கம்
------------------

பாயில் இவ்வளவு துரிதமாக புகழ்ச்சியின் உச்சக்கட்டத்தை அடைய, யூ டியூப், ஃபேஸ்புக் மற்றும் டுவிட்டர் போன்ற இணையத்தளங்கள் இன்றியமையாதவையாக இருந்தன: அவருடைய திறன் ஆய்வுக்கான மிகவும் பிரபலமான யூ டியூப் நிகழ்படம், வெளியிட்ட முதல் 72 மணி நேரங்களில் 2.5மில்லியன் மக்களால் பார்க்கப்பட்டது. அந்த நிகழ்ச்சிக்கு அடுத்த நாளில், டிக் என்ற இணையத்தள செய்தியில், இந்த யூ டியூப் நிகழ்படம் தான் அதிகமாக பேசப்பட்டிருந்தது. அதே வீடியோ ரெட்டிட்டில் மிகவும் பிரபலமானதாக மதிப்பிடப்பட்டதால், அந்த இணையத்தளத்தின் முதல் பக்கத்தில் அது போடப்பட்டது. ஒரு வாரத்திற்குள் அந்த திறன் ஆய்வு நிகழ்ச்சி ஒரு இணையத்தள சாதனையாக 66 மில்லியன் முறைக்கு மேல் பார்க்கப்பட்டது. விக்கிப்பீடியாவில் அவருடைய வாழ்க்கை வரலாற்றை பற்றிய கட்டுரை ஏறக்குறைய அரை மில்லியன் முறைகள் பார்க்கப்பட்டது. ஒன்பது நாட்களுக்குள் 20 வெவ்வேறு இணையத்தளங்களில் மொத்தம் 103 மில்லியன் நிகழ்படங்கள் பார்க்கப்பட்டது. ஒரு குறுகிய நேரத்தில், பலதரப்பட்ட உணர்ச்சிகளின் சங்கமமாக "இணையத்தளத்திற்கு மிகவும் பொருந்தியதாக" படக்காட்சி இருந்ததால் யூ டியூபில் அவர் பிரபலம் அடைந்திருக்கலாம் என்று *த லாஸ் ஏஞ்சல்ஸ் டைம்ஸ்* எழுதியது.

உலகம் முழுவதிலும் உள்ள செய்தித்தாள்கள் பலவற்றில் (சீனா, பிரேசில் மற்றும் மத்திய கிழக்கு ஆகியவை இவற்றுள் அடங்கும்) பாயிலுடைய பாடலைக் குறித்து கட்டுரைகள் எழுதப்பட்டன. *த சன்* என்ற ஆங்கிலேய சிற்றிதழ், முதல் தொடரின் வெற்றியாளரைக் குறிக்கும் வகையில், அவருக்கு "பாலா பாட்ஸ்" என்ற செல்லப் பெயரை அளித்தது. அமெரிக்க ஒன்றியத்தில் உள்ள விமர்சகர்கள் பலர், பாயிலுடைய நிகழ்வுக்கும் பால் பாட்ஸுடைய மேடை நிகழ்ச்சிக்கும் இடையே உள்ள ஒப்புமைகளைக் கண்டனர். "பிரிட்டனுடைய புதிய பாப் பரபரப்பு" என்று *ABC நியூஸ்* அவர்களை புகழ்ந்து, அதன் கேளிக்கை பகுதியில், பாயிலை "சைமன் கோவலின் வாயை மூடிய பெண்மணி" என்று தலைப்பிட்டது.

*பிரிட்டன்ஸ் காட் டேலண்டில்* அவருடைய நிகழ்ச்சிக்கு பின்பு ஒரு வாரத்திற்குள், அவர் STVயின் *த ஃபைவ் தர்ட்டி ஷோவில்* விருந்தினராக அழைக்கப்பட்டார்கள். அவர் செயற்கைகோள் மூலமாக CBSன் இயர்லி ஷோ, *குட் மார்னிங்க் அமெரிக்கா* , NBCயின் டுடே மற்றும் ஃபாக்ஸின் *அமெரிக்காவின் நியூஸ்ரூம்*. மற்றும் *த ஓப்ரா வின்ஃப்ரீ ஷோ* ஆகியவற்றில் அவர் செயற்கைக்கோள் மூலமாக நேர்காணல் செய்யப்பட்டார். செயற்கைகோள் மூலமாக *லாரி கிங்க் லைவ்* , பாயில் "மை ஹார்ட் வில் கோ ஆன்" என்ற பாடலின் அ கேப்பெல்லா (மின் இசைக்கருவிகள் இல்லாத) கவிதை வரியையும் பாடினார். ஜே லெனோ , பாயில் அவருடைய தாயின் ஸ்காட்லாந்து நாட்டு மரபுவழி மூலமாக அவருடன் உறவுக் கொண்டிருப்பதாக கேலியாக சொன்னார்.

சமூக பகுப்பாய்வுகள்
-------------------

### தோற்றத்தை வைத்து எடை போடுதல்

நிகழ்ச்சியின் தயாரிப்பாளர்கள், இந்த கதையின் சாத்தியமான வலிமையை நம்பி பாயிலை வேண்டுமென்றே ஆரம்ப எதிர்ப்பைத் தூண்டும் அளவுக்கு முன்வைத்திருப்பார்கள் என்று *த ஹஃப்டிங்க்டன் போஸ்ட்* என்ற இதழ் குறிப்பிட்டது. *த ஹெரால்ட்* பாயிலுடைய கதையை ஒரு நவீன உவமையாக எடுத்துக் காட்டி, வெளித்தோற்றத்தை வைத்து ஒருவரை எடை போடும் மக்களின் இயல்பிற்கு கண்டனம் தெரிவிப்பதாகக் குறிப்பிட்டது. வெளித்தோற்றம் மற்றும் அவைக்குமுன் வழங்குதல் ஆகியவற்றில் ஊறிப்போன ஒரு சமுதாயத்தில், பாயிலுடைய நிகழ்ச்சி திறமை மற்றும் கலையுணர்வுக்கு கிடைத்த வெற்றி என்று *எண்டர்டெயின்மெண்ட் வீக்லி* கூறியது.

 

> 
> Modern society is too quick to judge people on their appearances. [...] There is not much you can do about it; it is the way they think; it is the way they are. But maybe this could teach them a lesson, or set an example.
> 
> 
> 

Susan Boyle, *The Washington Post*

அவருடைய தொடக்க நடத்தையும் எளிமையான தோற்றமும், பார்வையாளர்கள் "ஒரு வாத்தைப் போல அவர் கத்தப்போவதை" எதிர்பார்க்க வைத்தது என்று *த வாஷிங்க்டன் போஸ்ட்* குறிப்பிட்டது. வெற்றி பெறவே எதிர்பார்க்கப்படாத ஒருவர், இகழப்பட்டும் தாழ்த்தப்பட்டும், பிறகு எதிர்பாராத ஒரு வெற்றியில் மகிழ்ச்சி கொள்வது, இலக்கியத்தில் காணும் ஒரு பொதுவான உருவகம் ஆகும். மேலும் பார்வையாளர்களுடைய மிகக் குறைந்த எதிர்பார்ப்பும், அதைத் தொடர்ந்து பாயிலுடைய கவர்ந்திழுக்கும் பாடும் காட்சியும், தொலைக்காட்சிக்கு மிகவும் ஏற்றதாய் அமைந்துவிட்டது என்று நியுயார்க்கின் நாளிதழான *டெய்லி நியூஸ்* கூறியது.

### ‘பெண்ணிய’ கருத்து

*த கேதரிங்க் நோட்டிற்கான* இசை விமர்சகர் ஆர்.எம். கேம்ப்பெல் பாயிலை எல்லா ஃபிட்ஜெரால்டு என்பவரோடு ஒப்பிட்டு, "ஒரு பெண் அழகாக இல்லையென்றால் ஒரு வாழ்க்கைத் தொழிலை அமைப்பது மிக, மிக கடினம்" என்று குறிப்பிட்டார். *ஹஃபிங்க்டன் போஸ்டில்* மற்றொரு கட்டுரையில் லெட்டி காட்டின் பொக்ரெபின், மக்கள் "வருடக் கணக்கில் வீணாய் போன ஆற்றலுக்காக" அழுதாலும், பாயிலின் பாடல் நிகழ்வு "ஒரு குறிப்பிட்ட வயதடைந்த" ஒரு பெண், நடுத்தர வயதடைந்த பெண்களை ஒதுக்கித் தள்ளும் இளைய தலைமுறை மீது, எடுத்த ஒரு வெற்றியாகும் என்று எழுதினார். *த கார்டியனில்* டான்யா கோல்ட் எழுதும் போது, பாயிலுக்கு எதிரான எதிர்மறை வரவேற்புக்கும், பால் போட்ஸுக்கு கிடைத்த ஏறக்குறைய நடுநிலை வரவேற்புக்கும் இடையேயான வித்தியாசத்திலிருந்து, சமுதாயம் ஒரு பெண் திறமையுடையவராயிருந்தால் அழகாக இருக்க வேண்டுமென்று எதிர்பார்க்கிறது. ஆனால் அதுபோன்று ஆண்களிடமிருந்து எதிர்பார்ப்பதில்லை என்பதைச் சுட்டிக்காட்டினார். லாஸ் ஏஞ்சல்ஸ் குரல் பயிற்சியளிப்பவரான எரிக் வெட்ரோ, "இவர் ஒரு தீண்டுதலுக்கறிய கற்பனைக் கடவுள் போலல்லாமல், அன்றாட பெண்மணியாக இருப்பதனால் ஒருவேளை மக்கள் அவருக்கு பதிலளிக்கிறார்கள் போல" என்றுச் சொல்லி வியந்தார்.

இதழியலாளர் சார்லீ ப்ரூக்கர் அவருடைய BBC ஃபோர் நிகழ்ச்சி *நியூஸ்வைப்பின்* தொடர் இறுதியில், "நம்முடைய பின்னோக்கிச் செல்லும், வெளித்தோற்றத்தை-நம்பிக் கிடக்கும் கலாச்சாரம், அதனோடு வெளிப்படையான சூழ்ச்சியுடன் கையாளும் VT, அவரை ஒரு நகைப்பிற்குரிய தோல்வியாளராக தான் கொண்டு வந்தது. சூசன் பாயில் பாடியது, மிகவும் பேசப்படுகிற ஒரு சம்பவமாக மாறியது. அதன் காரணம், பார்ப்பதற்கு அவ்வளவு அழகாக இல்லாத பெண்கள், எந்த ஒரு திறனையும் வெளிப்படுத்துவது அருவெறுக்கத்தக்க விந்தையாகவே பார்க்கப்படுகிறது" என்று சலித்துக்கொண்டார்.

### நவீன குறும்புக் காட்சி

விமர்சகர்கள் *பிரிட்டன்ஸ் காட் டேலண்ட்* என்ற நிகழ்ச்சியை விக்டோரியன் குறும்புக் காட்சி நவீன நகல் என்று ஒப்பிட்டிருக்கின்றனர்; மனநல நிபுணரான கிளென் வில்சன் கூறியதாவது, "[போட்டியாளர்களின்] குறைபாடுகளும் பலவீனங்களும் அவர்களுடைய திறமையைப் போலவே முக்கியமானவை. "போட்டியாளர்களுக்கு நாம் அளிக்கும் மன அழுத்தத்தை நாம் கண்டு களிக்கிறோம் - அவர்கள் இதிலிருந்து மீளுவார்களா மாட்டார்களா?" என்று மனநல நிபுணர் குறிப்பிட்டார். அந்த நிகழ்ச்சி பிரபலப்படுத்துபவர்களுக்கு (சைமன் கோவல் மற்றும் டாக்பேக் TV) ஒரு அற்புதமான நெடுந்தொடர் நிகழ்ச்சியாகியுள்ளது என்று மார்க் போர்கவ்ஸ்கி கூறினார். கேம்பிரிட்ஸ் பல்கலை கழக, கிளாசிக்ஸ் பேராசிரியர் மேரி பியர்ட், பாயில் என்ற அதிசய சம்பவத்தை ஹாட்டண்டாட் வீனஸுடன் ஒப்பிட்டு, "பார்ட்மேனுடைய மேலாளர்களுடைய வாதம், ITVயில் இருப்பவர்கள், சூசன் பாயிலை வெளி உலகத்திற்கு காண்பிப்பதற்காக அளிக்கும் வாதத்திற்கு மாறுபட்டதல்ல. இது செல்வமும் செல்வாக்கும் சம்பாதிப்பதற்கான ஒரு வாய்ப்பு.. உண்மையென்னவென்றால், சூசன் பாயில் நலிவுற்ற, சுரண்டப்பட்ட, ஒரு நடுத்தர வயது பெண் என்று அவர்கள் கூறுகிறார்கள். அவர் BGT யின் மூலம் அதிர்ஷ்ட வாய்ப்பு அளிக்கப்படும் ஒரு வளர்ந்துவரும் நட்சத்திரம் அல்ல" என்று கூறுகிறார்.

### அமெரிக்கக் கனவு

பல ஊடக மூலங்கள், பாயிலுடைய வெற்றி அமெரிக்க ஒன்றியத்தில் ஒரு குறிப்பிட்ட பிரதியொலியை எழுப்பியிருப்பதாக உணர்கின்றனர். *த ஸ்காட்ஸ்மேன்* என்ற இதழில் ஒரு அமெரிக்க கேளிக்கை விமர்சகர், பாயிலுடைய கதையை, எதிர்ப்பையும் வறுமையையும் திறமையினால் வெல்லும் அமெரிக்க கனவுக்கு ஒப்பிட்டிருக்கிறார். அசோஸியேடட் பிரஸ் இதை பாயிலுடைய "வறுமைக் கதை" என்று விவரித்தது. அவருடைய எளிமையான வாழ்க்கைமுறையையும் அவருடைய சொந்த ஊரின் நிலைமையையும் நகர்புற இயலாமை என்று சித்தரித்தனர். *த இண்டிபெண்டண்டுடைய* நியூயார்க் செய்தியாளர் டேவிட் அஸ்பர்ன், "வாய்ப்பே இல்லாத ஒருவர் திடிரென்று அழகாகி, *ஷ்ரெக்கிலிருந்து* *மை ஃபேர் லேடி* யாகும் கனாக் கதைகளுக்கு" அமெரிக்கா எப்பொழுதுமே வரவேற்றிருக்கிறது என்று சுட்டிக்காட்டினார்.

கலாச்சார மேற்குறிப்புகள்
------------------------

அமெரிக்க கேலிச்சித்திர நிகழ்ச்சி *சவுத் பார்க்* 2009 ஆம் ஆண்டில் ஏப்ரல் 22ம் தேதி "ஃபேட்பியர்ட்" கிளைக்கதையில் சூசன் பாயிலைக்குறிப்பிட்டது. *லேட் நைட் வித் ஜிம்மி ஃபேலன்* நிகழ்ச்சியில், சூசன் பாயில் பாடல் பாடிய நிகழ்ச்சி மக்களிடையே கொண்டு வந்த "நல்லுணர்வு" குறித்து ஒரு கேலி சித்திரம் ஒளிபரப்பப்பட்டது; *த ஸிம்ப்சன்ஸ்* தன்னுடைய 20 ஆம் ஆண்டு நிகழ்ச்சியான "ஸ்பிரிங்க்ஃபீல்ட்ஸ் காட் டேலண்டில்", ஹோமர் ஸிம்ப்சன் பாயில் போலவே வெற்றியடைய வேண்டுமென்று தன்னுடைய கனவு விருப்பத்தைக் கூறுகிறார். வீடியோ விளையாட்டு *த ஸிம்ஸ் 3* க்கான ஐரோப்பிய முன்னோட்ட காட்சியில் பாயில் போன்றே கேலி செய்யப்பட்ட ஒரு பாத்திரம் உள்ளது. 2009 ஆம் ஆண்டு ஜூன் மாதத்தில், BBC வானொலி 4 "ஐ ட்ரீம்ட் அ ட்ரீம்" என்ற ஒரு குறுங்கதையை ஒலிப்பரப்பியது. அதில் *பிரிட்டன்ஸ் காட் டேலண்டில்* பாயில் தோன்றியது மற்றும் கார்டன் பிரௌனின் அரசியல் இன்னல்கள் ஆகியவற்றை இணைத்து சித்தரித்திருந்தது.

ஒலிப்பதிவாக்கங்கள்
------------------

### ஆல்பங்கள் (இசை தொகுப்பு)

| ஆண்டு | ஆல்பத்தின் விவரங்கள் |
| --- | --- |
| 2009 | ***ஐ ட்ரீம்டு அ ட்ரீம்*** * முதல் கலைக்கூட ஆல்பம்
* வெளியீடு: நவம்பர் 23, 2009
* விவரச் சீட்டு: சைகோ, கொலம்பியா
* வடிவம்: CD, எண்முறை பதிவிறக்கம்
 |

மேற்குறிப்புகள்
---------------

1. 1 2 3  Interview with Susan's brother Gerry Boyle on RadioLive NZ
2. ↑  "( Susan Boyle > )". Allmusic. Unknown parameter `|acessdate=` ignored (`|access-date=` suggested) (உதவி)
3. ↑  எடின்பர்கில் உள்ள நியூ ரெஜிஸ்டர் ஹவுஸில் ஸ்கார்ட்லாந்தை சேர்ந்த பரம்பரையியல் வல்லுநரான கேரலின் கெரார்ட், பாயிலின் பிறப்பு பதிவு செய்யப்பட்டிருப்பதை கண்டு பிடித்தார். சூசன் பாயிலின் சோதிட ஜாதகம்
4. ↑  பாயில் "48 வயது தான் ஆகிறது". "திடீர் சூசன்!", *பீப்பில்*, மே 4, 2009, ப. 52. பத்திரிக்கையில் பொதுவாக நடப்பதுப் போல, அட்டையில் போடப்பட்டிருக்கும் தேதியின் 10 நாட்களுக்கு முன்னதாகவே இந்த வெளியீடு வெளியிடப்பட்டுவிட்டது. அவருடைய பிறந்தநாள் ஏப்ரல் மாதம் 1961 ஆம் ஆண்டில் இருக்கலாம் என்று அதில் சொல்லப்பட்டிருந்தது.
5. 1 2  Dobuzinskis, Alex (20 ஏப்ரல் 2009). "Susan Boyle breaks past 100 million online views". *Reuters*. 26 ஏப்ரல் 2009 அன்று மூலம் பரணிடப்பட்டது. 4 திசம்பர் 2009 அன்று பார்க்கப்பட்டது. Unknown parameter `|=` ignored (உதவி)
6. ↑  சூசனின் முதல் ஆல்பம் வெளியிடப்படுவதற்கு மூன்று மாதங்களுக்கு முன்னதாகவே முதலாவது இடத்தில் இருந்தது, *த டெய்லி மிரர்* , 2009 ஆம் ஆண்டு செப்டம்பர் 4.
7. 1 2 3  ஆண்டி பெம்பர்டன், "சூசன் பாயில், அவருடைய புதிய ஆல்பம் அட்டையில், எந்த அலங்காரமும் இல்லாமல் இயற்கையான தோற்றத்திலேயே இருந்திருக்கிறார்" என்று கூறினார். *மியூசிக்டூபில்* அக்டோபர் 14ம் தேதி 2009ல் வெளியிடப்பட்டது. யாஹூ மியூசிக்கில் பரணிடப்பட்டது 2009-10-20 at the வந்தவழி இயந்திரம் கண்டறியப்பட்டது. அக்டோபர் 15ம் தேதி 2009ல் அணுகப்பட்டது.
8. ↑  சைமன் கூறுவதாவது: 'பாயிலின் மிகவும் சிறந்த பாடல்கள்', *எக்ஸ்ட்ரா* , ஜூலை 17, 2009.
9. 1 2 3 4 5 6 7 8 9 10 11  Harris, Gillian (19 ஏப்ரல் 2009). "She who laughs last - songstress Susan Boyle". *The Sunday Times*.
10. 1 2 3  "Profile: Susan Boyle - Britain's got the unlikeliest angel". *The Sunday Times*. 19 ஏப்ரல் 2009.
11. ↑  "Irish photographs show Susan Boyle at family home in Donegal". *IrishCentral.com*. 20 ஏப்ரல் 2009. 21 ஏப்ரல் 2009 அன்று பார்க்கப்பட்டது.
12. 1 2 3 4  "Susan Boyle 'has been kissed', neighbour claims". *Telegraph.co.uk*. 18 ஏப்ரல் 2009. 6 அக்டோபர் 2010 அன்று மூலம் பரணிடப்பட்டது. 19 ஏப்ரல் 2009 அன்று பார்க்கப்பட்டது.
13. ↑  "Suddenly Susan!". *People*: p. 55. 4 மே 2009.
14. 1 2 3 4 5  Holmwood, Leigh (18 ஏப்ரல் 2009). "Susan Boyle: a dream come true". *The Guardian*.
15. 1 2  McConville, Ben (16 ஏப்ரல் 2009). "Singing 'spinster' strikes chord in talent contest". *New York Times*. 19 ஏப்ரல் 2009 அன்று பார்க்கப்பட்டது.
16. 1 2  Clarke, Natalie (17 ஏப்ரல் 2009). "'They called me Susie Simple', but singing superstar Susan Boyle is the one laughing now". *Daily Mail*. 19 ஏப்ரல் 2009 அன்று பார்க்கப்பட்டது.
17. ↑  Martin, Stephen (19 ஏப்ரல் 2009). "Singing Angel Susan Boyle's family photo album". *Daily Mirror*.. பார்த்த நாள்: 18 ஏப்ரல் 2009.
18. ↑  Sammon, Angela (22 ஏப்ரல் 2009). "Susan Boyle has mayo connection". *The Irish World*. Archived from the original on 2011-07-17.. பார்த்த நாள்: 8 சூன் 2009.
19. ↑  "Video exclusive: Susan Boyle's earliest singing performance on film revealed". *Daily Record*. 30 ஏப்ரல் 2009. .
20. ↑  "Susan Boyle singing aged 25: World exclusive video of Britain's Got Talent star performing at family party". *Daily Mirror*. 23 ஏப்ரல் 2009.. பார்த்த நாள்: 24 ஏப்ரல் 2009.
21. ↑  "Exclusive: We reveal Susan Boyle's first TV talent show audition - for Michael Barrymore". *Daily Record*. 26 ஏப்ரல் 2009.. பார்த்த நாள்: 28 ஏப்ரல் 2009.
22. 1 2  Smith, Harry.(16 ஏப்ரல் 2009).*She Dreamed A Dream*(streaming)[Television].CBS News.Retrieved on 16 ஏப்ரல் 2009. "காப்பகப்படுத்தப்பட்ட நகல்". Archived from the original on 18 ஏப்ரல் 2009. 4 திசம்பர் 2009 அன்று பார்க்கப்பட்டது.CS1 maint: unfit url (link)
23. ↑  "SUE BIGGER THAN BRITNEY!". *Daily Star*. 18 ஏப்ரல் 2009.. பார்த்த நாள்: 20 ஏப்ரல் 2009.
24. ↑  Parry, Chris (24 ஏப்ரல் 2009). "Susan Boyle charity CD auction price hits $2000 on eBay". *Vancouver Sun*. Archived from the original on 2009-07-05. .
25. ↑  McNaught, Amber (2000). "Amber's Reviews". *West Lothian Herald & Post*.. பார்த்த நாள்: 20 ஏப்ரல் 2009.
26. ↑  "Susan Boyle: No One-Trick Pony". *New York Post*. 17 ஏப்ரல் 2009. 4 ஆகத்து 2009 அன்று மூலம் பரணிடப்பட்டது. 4 திசம்பர் 2009 அன்று பார்க்கப்பட்டது.
27. ↑  "Early recording of Britain's Got Talent's Susan Boyle unearthed". *Daily Telegraph*. 20 ஏப்ரல் 2009. Archived from the original on 2011-01-27.. பார்த்த நாள்: 20 ஏப்ரல் 2009.
28. ↑  McGinty, Stephen (20 ஏப்ரல் 2009). "Campbell has new spin on Susan Boyle phenomenon". *The Scotsman*. .
29. ↑  MacDonald, Stuart (12 ஏப்ரல் 2009). "Secret sadness of Britain's Got Talent star". *The Sunday Times*.. பார்த்த நாள்: 16 ஏப்ரல் 2009.
30. 1 2  McConville, Ben (16 ஏப்ரல் 2009). "Singing 'spinster' strikes chord in talent contest". *Associated Press* via *SignonSanDiego.com*. Archived from the original on 2009-04-19.. பார்த்த நாள்: 17 ஏப்ரல் 2009.
31. 1 2  Davies, Caroline (19 ஏப்ரல் 2009). "Reality TV star Susan Boyle set for duet with idol Elaine Paige". *The Guardian*. 19 ஏப்ரல் 2009 அன்று பார்க்கப்பட்டது. Unknown parameter `|coauthors=` ignored (உதவி)
32. 1 2 3  "Producer Mackintosh "Gob-Smacked" By Boyle's "I Dreamed a Dream"; Song Is YouTube Hit". *Playbill News*. 15 ஏப்ரல் 2009. 19 ஏப்ரல் 2009 அன்று பார்க்கப்பட்டது.
33. ↑  McMartin, Pete (18 ஏப்ரல் 2009). "Beautiful blondes, a Boyle and lingering ideas about sexuality". *Vancouver Sun*. Archived from the original on 2009-04-21.. பார்த்த நாள்: 18 ஏப்ரல் 2009.
34. ↑  "Scottish singer 'gobsmacked' by overnight stardom". *CNN*. 17 ஏப்ரல் 2009. .
35. ↑  "Paige salutes Talent star Boyle". *BBC News*. 19 ஏப்ரல் 2009.. பார்த்த நாள்: 21 ஏப்ரல் 2009.
36. ↑  Jackson, Bart (17 ஏப்ரல் 2009). "You tube sensation Susan Boyle sends ticket sales rocketing for Vancouver Les Misérables". *Vancouver Sun*. Archived from the original on 2009-04-20. .
37. ↑  "Susan Boyle sensation sends sales of Vancouver production of Les Miserables through the roof". *Globe and Mail*. 17 ஏப்ரல் 2009. Archived from the original on 2009-04-19. .
38. ↑  "Singer Boyle reaches Talent semis". *BBC News*. 23 மே 2009.. பார்த்த நாள்: 24 மே 2009.
39. ↑  Johnston, Ian (24 மே 2009). "Susan Boyle sings again on Britain's Got Talent". *Telegraph Online*.. பார்த்த நாள்: 24 மே 2009.
40. ↑  Smith, Lizzie (24 மே 2009). "Susan Boyle thrills as she joins dance group diversity in Britain's Got Talent final". *Mail Online*.. பார்த்த நாள்: 24 மே 2009.
41. ↑  Tucker, Ken (24 மே 2009). "Susan Boyle wins first 'Britain's Got Talent' semi-final singing 'Memory' from 'Cats'". *Entertainment Weekly*.. பார்த்த நாள்: 24 மே 2009.
42. 1 2  Brook, Stephen (3 சூன் 2009). "Susan Boyle: press warned to back off Britain's Got Talent star". *The Guardian*. .
43. 1 2 3  Jamieson, Alastair (3 சூன் 2009). "Susan Boyle could be in Priory clinic for weeks, says doctor". *Daily Telegraph*.. பார்த்த நாள்: 24 மே 2009.
44. ↑  Cowell, Simon (20 சூன் 2009). "After the Britain's Got Talent backlash, Simon Cowell finally admits: 'Sorry, I did make mistakes'". .
45. ↑  "Talent star Boyle taken to clinic". *BBC News*. 1 சூன் 2009. .
46. ↑  "Susan Boyle leaves The Priory". *Times Online*. 5 சூன் 2009. .
47. ↑  Leach, Ben (11 சூன் 2009). "Susan Boyle to perform for first time since breakdown". .
48. ↑
49. ↑  "Simon Says: 'Boyle's Extraordinarily Good'". *Extra*. 17 ஜூலை 2009.. பார்த்த நாள்: 19 ஜூலை 2009.
50. ↑  "Where Went Susan Boyle?". *CBS News*. 31 ஜூலை 2009. Archived from the original on 2009-08-03.. பார்த்த நாள்: 4 ஆகத்து 2009.
51. ↑  "Susan Boyle's debut album at number one - three months before it's released". *Mirror.co.uk*. 4 செப்டம்பர் 2009.. பார்த்த நாள்: 4 செப்டம்பர் 2009.
52. ↑  "Susan Boyle set to take US by storm". *Mirror.co.uk News*. 31 ஜூலை 2009.. பார்த்த நாள்: 1 ஆகத்து 2009.
53. ↑  Khan, Urmee (14 ஏப்ரல் 2009). "Britain's Got Talent church worker Susan Boyle becomes YouTube hit". *The Daily Telegraph*.. பார்த்த நாள்: 14 ஏப்ரல் 2009.
54. ↑  Mudhar, Raju (15 ஏப்ரல் 2009). "Never-kissed singer an instant Web star". *Toronto Star*.. பார்த்த நாள்: 16 ஏப்ரல் 2009.
55. ↑  QueenZ (12 ஏப்ரல் 2009). "never judge a book by its cover-amazing singer Susan Boyle". *Reddit.com*. 14 ஏப்ரல் 2009 அன்று பார்க்கப்பட்டது.
56. ↑  Collins, Scott; Stobart, Janet (17 ஏப்ரல் 2009). "Talent trumps all for YouTube sensation Susan Boyle". *Los Angeles Times*.. பார்த்த நாள்: 17 ஏப்ரல் 2009.
57. ↑  Staff (22 ஏப்ரல் 2009). "Susan's stardom to be turned into film". *The Times of India*.. பார்த்த நாள்: 23 ஏப்ரல் 2009.
58. ↑  Staff (16 ஏப்ரல் 2009). "Die Maus, die Brüllte" (in German). *Der Spiegel*.. பார்த்த நாள்: 16 ஏப்ரல் 2009.
59. ↑  Staff (16 ஏப்ரல் 2009). "英国47岁无业女子参加电视选秀节目一唱成名图" (in Chinese). *Xinhua*.. பார்த்த நாள்: 16 ஏப்ரல் 2009.
60. ↑  Staff (19 ஏப்ரல் 2009). "A feia que encantou a Grã-Bretanha" (in Portuguese). *Zero Hora*.. பார்த்த நாள்: 19 ஏப்ரல் 2009.
61. ↑  Melamed, Arianna (19 ஏப்ரல் 2009). "זה קול הסיפור" (in Hebrew). *Ynet*.. பார்த்த நாள்: 19 ஏப்ரல் 2009.
62. ↑  "Susan Boyle, stunned the world after the vote as a mockery of the public". *Al Arabiya* (Arabic). 17 ஏப்ரல் 2009.CS1 maint: Unrecognized language (link)
63. ↑  Robertson, Colin (10 ஏப்ரல் 2009). "Paula Potts". *The Sun*. Archived from the original on 2009-04-13.. பார்த்த நாள்: 14 ஏப்ரல் 2009.
64. ↑  Ram, Vidya (17 ஏப்ரல் 2009). "Susan Boyle Could Make Millions". *Forbes*. .
65. ↑  Farhanghi, Hoda (14 ஏப்ரல் 2009). "The Woman Who Shut Up Simon Cowell". *ABC News*.. பார்த்த நாள்: 19 ஏப்ரல் 2009.
66. ↑  "Britain's Got Talent star Susan Boyle's promise to mum". *STV.tv*. 14 ஏப்ரல் 2009.. பார்த்த நாள்: 14 ஏப்ரல் 2009.
67. ↑  Hemmer, Bill; Kelly, Megyn.(16 ஏப்ரல் 2009).*Hitting Her High Note*(streaming)[Television].FOX News.Retrieved on 16 ஏப்ரல் 2009.
68. ↑  Youngs, Ian (18 ஏப்ரல் 2009). "How Susan Boyle won over the world". *BBC News*. 18 ஏப்ரல் 2009 அன்று பார்க்கப்பட்டது.
69. ↑  Smith, Jean (19 ஏப்ரல் 2009). "Singing sensation Susan Boyle gets dream offer from star Elaine Paige". *The Sunday Mail*.. பார்த்த நாள்: 15 மே 2009.
70. ↑  Staff (21 ஏப்ரல் 2009). "Jay Leno performs in drag as Susan Boyle". *Daily Telegraph*. Archived from the original on 2010-05-31. .
71. ↑  Blankenship, Mark (16 ஏப்ரல் 2009). "Two Reasons Susan Boyle Means So Much to Us". *The Huffington Post*.. பார்த்த நாள்: 16 ஏப்ரல் 2009.
72. ↑  Douglas-Home, Collette (14 ஏப்ரல் 2009). "The beauty that matters is always on the inside". *The Herald*. Archived from the original on 2009-08-05.. பார்த்த நாள்: 15 ஏப்ரல் 2009.
73. ↑  Schwarzbaum, Lisa (16 ஏப்ரல் 2009). "'Britain's Got Talent' breakout Susan Boyle: Why we watch...and weep". *Entertainment Weekly*. Archived from the original on 2009-04-18.. பார்த்த நாள்: 16 ஏப்ரல் 2009.
74. ↑  Jordan, Mary. The Scot Heard Round the World, *The Washington Post*, 14 ஏப்ரல் 2009.
75. ↑  McManus, Jeanne (16 ஏப்ரல் 2009). "The Dream She Dreamed". *The Washington Post*.. பார்த்த நாள்: 16 ஏப்ரல் 2009.
76. ↑  Staff (16 ஏப்ரல் 2009). "Susan Boyle was the golden ticket of reality TV". *Daily News*. Archived from the original on 2009-07-22.. பார்த்த நாள்: 16 ஏப்ரல் 2009.
77. ↑  Richman, Dan (23 ஏப்ரல் 2009). "Don’t call Susan Boyle ‘pitchy’! (p.2)". *MSNBC.com*: pp. 2. Archived from the original on 2009-04-27.. பார்த்த நாள்: 29 ஏப்ரல் 2009.
78. ↑  Pogrebin, Letty Cottin (16 ஏப்ரல் 2009). "Why Susan Boyle Makes Us Cry". *The Huffington Post*.. பார்த்த நாள்: 16 ஏப்ரல் 2009.
79. ↑  Gold, Tanya (16 ஏப்ரல் 2009). "It wasn't singer Susan Boyle who was ugly on Britain's Got Talent so much as our reaction to her". *The Guardian*.. பார்த்த நாள்: 16 ஏப்ரல் 2009.
80. ↑  Richman, Dan. "Don't call Susan Boyle 'pitchy'! Voice coaches, critics say 'Talent' contestant really is a talented singer". *MSNBC.com*. Archived from the original on 2009-06-25.. பார்த்த நாள்: 23 ஏப்ரல் 2009.
81. ↑  "Episode 6". *Newswipe with Charlie Brooker*. BBC. BBC Four. 30 ஏப்ரல் 2009. No. 6.
82. ↑  "The pressure of sudden TV stardom". *BBC News*. 1 சூன் 2009. .
83. ↑  Lambert, Chloe (2 சூன் 2009). "Susan Boyle: ‘The odds are against a real long-term career’". *The Times*. .
84. ↑  Beard, Mary (2 ஜூன் 2009). "Welcome to the human zoo, Susan". *The Times*.
85. ↑  Brown, Craig (16 ஏப்ரல் 2009). "A dream comes true as singer Susan becomes instant hit with American fans". *The Scotsman*.. பார்த்த நாள்: 17 ஏப்ரல் 2009.
86. ↑  Usborne, David (16 ஏப்ரல் 2009). "Dreams come true for overnight star". *The Independent*.. பார்த்த நாள்: 17 ஏப்ரல் 2009.
87. ↑  Lee, Cara (23 ஏப்ரல் 2009). "Susan Boyle makes South Park sick". *The Sun*. Archived from the original on 2010-11-08.. பார்த்த நாள்: 23 ஏப்ரல் 2009.
88. ↑  "Britain's Got Talent's Susan Boyle makes it onto South Park". *Daily Mirror*. 23 ஏப்ரல் 2009.. பார்த்த நாள்: 23 ஏப்ரல் 2009.
89. ↑  "Susan Boyle Makes Everything Better". 17 ஏப்ரல் 2009.. பார்த்த நாள்: 2 மே 2009.
90. ↑  "Springfield's Got Talent". *Simpsons Channel*. 15 மே 2009.. பார்த்த நாள்: 16 மே 2009.
91. ↑  "Susan Boyle mentioned in Simpsons". *BBC News*. 20 மே 2009.. பார்த்த நாள்: 24 மே 2009.
92. ↑  O'Conner, Alice (22 மே 2009). "The Sims 3 Trailer Stars Susan Boyle". *Shacknews*. 22 மே 2009 அன்று பார்க்கப்பட்டது.
93. ↑  Neate, Patrick (6 ஜூன் 2009). "I Dreamed a Dream". *BBC Radio 4*. 10 ஜூன் 2009 அன்று பார்க்கப்பட்டது.
94. ↑  Play.com (UK) : சூசன் பாயில் (பிரிட்டனின் காட் டேலண்ட்) - ஐ டிரீம் அ ட்ரீம் : CD

புற இணைப்புகள்
--------------

|  |  |
| --- | --- |
|  | விக்கிமேற்கோள் பகுதியில், இது தொடர்புடையவைகளைக் காண்க: ***சூசன் பாயில்*** |

* அதிகாரப்பூர்வ இணையதளம்
* Susan Boyle at Allmusic

வார்ப்புரு:Britain's Got Talent
வார்ப்புரு:Syco


| Persondata |
| --- |
| Name | Boyle, Susan |
| Alternative names | Boyle, Susan Margaret |
| Short description | Singer |
| Date of birth | 1 ஏப்ரல் 1961 |
| Place of birth | Blackburn, West Lothian, Scotland |
| Date of death |  |
| Place of death |  |